CELEX: 62014CN0596
Language: lv
Date: 2014-12-22 00:00:00
Title: Lieta C-596/14: Lūgums sniegt prejudiciālu nolēmumu, ko 2014. gada 22. decembrī iesniedza Tribunal Superior de Justicia de Madrid , Sección 3 de lo Social (Spānija) – Ana de Diego Porras / Ministerio de Defensa

23.3.2015   
            
            
               LV
            
            
               Eiropas Savienības Oficiālais Vēstnesis
            
            
               C 96/3
            
         Lūgums sniegt prejudiciālu nolēmumu, ko 2014. gada 22. decembrī iesniedza Tribunal Superior de Justicia de Madrid, Sección 3 de lo Social (Spānija) – Ana de Diego Porras/Ministerio de Defensa
   
   (Lieta C-596/14)
   (2015/C 096/05)
   Tiesvedības valoda – spāņu
   
      Iesniedzējtiesa
   
   
      Tribunal Superior de Justicia de Madrid, Sección 3 de lo Social
   
   
      Pamatlietas puses
   
   
      Prasītāja: Ana de Diego Porras
   
   
      Atbildētāja: Ministerio de Defensa
   
   
      Prejudiciālie jautājumi
   
   
               1)
            
            
               Vai kompensācija par pagaidu līguma izbeigšanu ietilpst UNICE, CEEP un EAK noslēgtā pamatnolīguma (1) 4. klauzulas 1. punktā minētajos darba nosacījumos?
            
         
               2)
            
            
               Gadījumā, ja minētā kompensācija ietilpst darba nosacījumos, vai personām, kurām ir darba līgums vai darba attiecības, ko savā starpā tieši noslēdzis darba devējs un darba ņēmējs, kur darba līguma vai darba attiecību izbeigšanu nosaka tādi objektīvi apstākļi kā noteikta termiņa iestāšanās, konkrēta uzdevuma izpilde vai konkrēta gadījuma iestāšanās, ir tiesības pēc līguma izbeigšanas saņemt tādu pašu kompensāciju, ko līdzīgs darba ņēmējs ar darba līgumu uz nenoteiktu laiku saņemtu gadījumā, ja viņa līgums tiktu izbeigts objektīvu iemeslu dēļ?
            
         
               3)
            
            
               Ja pagaidu darba ņēmējam ir tiesības saņemt tādu pašu kompensāciju, ko nenoteikta laika darba ņēmējs saņemtu gadījumā, ja viņa līgums tiktu izbeigts objektīvu iemeslu dēļ, vai būtu jāatzīst, ka ar Estatuto de los Trabajadores [Darba likuma] 49. panta 1. punkta c) apakšpunktu ir pareizi transponēta Padomes 1999. gada 28. jūnija Direktīva 1999/70/EK par UNICE, CEEP un EAK noslēgto pamatnolīgumu par darbu uz noteiktu laiku vai tomēr tas ir diskriminējošs un pretrunā minētajai direktīvai, jo kavē tās mērķu sasniegšanu un tās lietderīgu iedarbību?
            
         
               4)
            
            
               Ja nav objektīvu iemeslu, lai liegtu pagaidu aizvietošanas darba ņēmējiem tiesības saņemt kompensāciju par pagaidu līguma izbeigšanu, vai Estatuto de los Trabajadores [Darba likumā] paredzētā šo darbinieku darba nosacījumu atšķirība ne tikai salīdzinājumā ar nenoteikta laika darba ņēmēju, bet arī citu pagaidu darba ņēmēju darba nosacījumiem, ir atzīstama par diskriminējošu?
            
         
      (1)  Padomes 1999. gada 28. jūnija Direktīva 1999/70/EK par UNICE, CEEP un EAK noslēgto pamatnolīgumu par darbu uz noteiktu laiku (OV L 175, 43. lpp.).